Viła Valmarana "Ai Nani" ła xe na vila vèneta situà a łe porete de Vicensa, dove che nase el còl San Bastian, propaxene del visin Monte Berego. Ła viła ła xe conosua pal staordinario cicło de afrischi de Giambattista Tiepolo e del fiolo Giandomenico. El soranome ai "Nani", che ła xe conosua, pa deferensiarła da altre viłe de ła stesa fameja, xe dovù a łe 17 sculture in piera rapresentà da nani, ch i xera sparsi par el parco, e dopo ałineà inte ła mura de sinta. Ła viła, seben ła xe abità da łafameja nobiłe dei Valmarana, ła xe verta al pubłego sie dì ała setimana, come ła visin Vila Capra "La Rotonda" del Paładio, de proprietà de nantro ramo de ła fameja Valmarna. El viałe de entrada ała viła se dirama prorio da ła strada par ła Rotonda distante puchi sentenari de metri. El primo edifiçio, cueło residensial, vołuo da Giovanni Maria Bertolo, xe sta conpłetà inte el 1670. I ani dopo xe sta afiancà ała strutura na barchesa, na foresteria, na stała e atri edifiçi tipeghi de łe viłe venete; comincue ła cołocasion cołinare e i iteresi dei paruni i fa che sta viła ła se caraterixa pì pa abitasion che pa sentro de produsion agricoła. Inte el 1720, ła proprietà vien cedù ai fradei Valmarana: oncora deso xe sata fameja parona del conpłeso e a abitarghe. Inte el 1736 Giustino Valmarana el ga incaricà Francesco Muttoni pal restauro de ła viła; xe sta el Muttoni far tante modifeghe che se vede oncora deso, come i frontoni triangołari su i du łati de ła pałasina prinsipałe, łe scałinà e łe torete łaterai de ła pałasina, e anca el tanponamento de łe arcade de ła foresteria e ła costusion de łe scuderie, sviłupà so du piani, ł'entrada dal viałe che porta ała viła e del piasałe sora. Inte el april del 1944, inte el pien de ła seconda guera mondiale, serte bonbe incendià łe xe na colpire ła viła e desfarono bona parte del teto de ła sała . Cuasi tuti i afrischi i xe stà aspotà: pa serti xe sta doprà ła tecnica del strapo, invese i xe sta stacà dopo ła demołision del muro de drio in maniera de conservare tuto el spesore de ł'intonago che el xera dipinto. Finio ła guera lóri i xe sta riapłicà inte łe pareti. Łe sincue sałe de ła viła łe mostra sincue ragrupaminti tematexi, progetà quasi soło da Giambattista Tiepolo, el pare: Sała sentrałe: Ifigenia in Aulis 1) prima stansa a sinistra: Torquato Tasso 2) seconda stansa a sinistra: Virgilio 1) prima stansa a destra: : Omero 2) seconda stansa a destra: Ariosto Liliana Balzaretti, , 1965. Renato Cevese, , 1982. Francesca D'Arcais, Franca Zava Boccazzi, Giuseppe Pavanello, , 1978. Francesco Monicelli e Cesare Gerolimetto, , Arsenale Editore 2003.